Երեւանի մամուլի ակումբի նախագահ Բորիս Նավասարդյանն էլ նշեց, որ լրագրությունից գրականություն անցումը շատերը համարում են պարտադիր կամ ցանկալի. «Իսկ ես գտնում եմ, որ լրագրությունը եւ գրականությունը կարելի է հրաշալի կերպով համատեղել, ինչն ամեն օր ապացուցում է Աշոտ Գազազյանը: Ընդամենը մի ժամ առաջ նա իր «Deutsche Welle»-ի համար լուսաբանեց հերթական իրադարձությունն ու եկավ այստեղ: Գրականությունն ու լրագրությունը նա այնքան ներդաշնակ է համատեղում»: